nvidia/miracl-vision huggingface dataset:
Formula 1 -kausi 2001

Formula 1 -kausi 2001 oli Formula 1 -sarjan historian 52. maailmanmestaruuskausi. Kausi oli muun muassa Kimi Räikkösen, Fernando Alonson ja Juan Pablo Montoyan ensimmäinen. Kautta hallitsi ylivoimaisesti Michael Schumacher, joka ajoi kauden seitsemästätoista kilpailusta peräti neljätoista kertaa palkintosijoille. Suomalaisista Mika Salo piti välivuoden, koska oli kehittämässä tulevalle Toyota F1 -tallille autoa kaudelle 2002. Kausi jäi myös Mika Häkkisen ja Jean Alesin viimeiseksi F1-sarjassa. Kauden aikana Alesi riitaantui Prost-tallin kanssa ja siirtyi Unkarin kisassa Jordanille. Heinz-Harald Frentzen puolestaan siirtyi Jordanilta Alesin tilalle Prost-talliin. FIA pyrki hidastamaan autoja sekä parantamaan niiden turvallisuutta tekemällä sääntömuutoksia. Kun edellisellä kaudella auton etusiiven tuli olla 5 cm korkeamalla kuin auton pohja, sääntö muutettiin kaudelle 2001 niin, että siiven korkeus tuli olla 10 cm lukuun ottamatta 50 senttimetrin osuutta siiven keskiosassa. Muutos vähensi etusiiven aiheuttamaa pitovoimaa huomattavasti. Takasiipeen kohdistui myös uusia rajoituksia
Prepaid-liittymä

Prepaid-liittymä on matkapuhelinliittymätyyppi, jossa asiakas maksaa liittymän käytöstä etukäteen. Käytön jälkeen maksettavia liittymiä kutsutaan tavallisesti post-paid- tai arkikielessä laskutusliittymiksi. Suomessa prepaid-liittymien käyttö on harvinaista verrattuna muuhun Eurooppaan. Yleisesti Euroopan maissa prepaid-liittymien osuus liittymämarkkinoista vaihtelee 40–90 prosentissa, Suomessa niiden osuus on vain noin 10 prosenttia, mutta niiden käyttö yleistyy Suomessakin koko ajan. Suomessa prepaid-liittymien käyttäjät ovat vielä osittain operaattoreille anonyymejä. Asiakkaiden ei tarvitse luovuttaa laskutusta varten henkilötietojaan operaattorille, kuten tavallisissa puhelinliittymissä. Silti prepaidit ovat poliisin jäljitettävissä tarpeen vaatiessa esimerkiksi rikosta selvitettäessä. Prepaid-liittymien pakkorekisteröinti ostohetkellä on aihe, joka nousee pinnalle silloin tällöin, mutta vielä siitä ei ole tehty lopullisia päätöksiä. Rekisteröinti on käytössä mm. Australiassa, Italiassa, Sveitsissä, Turkissa, Kiinassa, Intiassa, Malesiassa, Thaimaassa, Taiwanissa, Singaporessa, Venäjällä, Saksassa ja Espanjassa. Prepaid-liittymässä on varmasti toimiva saldoraja ja liittymän voi ladata milloin haluaa. Puhelinkuluja voi kontrolloida maksamalla liittymän etukäteen, jolloin käyttäjä ei voi puhua yli varojensa
Kyle Calder

Kyle Calder (s. 5. tammikuuta 1979 Mannville, Alberta) on kanadalainen jääkiekkoilija, pelipaikaltaan vasen laitahyökkääjä. Calder on edustanut NHL-urallaan Chicago Blackhawksia, Philadelphia Flyersia, Detroit Red Wingsiä, Los Angeles Kingsiä ja Anaheim Ducksia. Ennen ammattilaisuraansa Calder kiekkoili neljä kautta juniorisarja WHL:ssä vuosina 1995–1999. Hän aloitti WHL-uransa Regina Patsin riveissä, jossa pelasi kolme ja puoli kautta. Tammikuussa 1999, kesken WHL-kauden 1998–1999, Pats kauppasi Calderin Kamloops Blazersille, joka antoi vaihdossa Alan Mannessin. Calderille kertyi neljän WHL-kauden aikana runkosarjaotteluja yhteensä 212, joissa syntyi 232 tehopistettä, 95 maalia ja 137 syöttöpistettä. Eniten pisteitä hän teki viimeisellä juniorikaudellaan (1998–1999), jolla hän keräsi 61:ssä pelaamassaan runkosarjaottelussa tehot 42 maalia ja 46 syöttöpistettä. Hän sijoittui WHL:n maalipörssissä jaetulle sijalle yhdeksän Chad Hinzin kanssa. Calder sai NHL-varauksen, kun Chicago Blackhawks varasi hänet numerolla 130 NHL:n varaustilaisuuden 1997 viidennellä kierroksella. Ammattilaisuransa hän aloitti syksyllä 1999
Jon Lee

Jon Henry Lee (28. maaliskuuta 1968 – 7. tammikuuta 2002) oli Feederin alkuperäinen rumpali. Lee syntyi Newportissa Walesissä. Hän aloitti urheilun harrastamisen nuorella iällä, mutta joutui keskeyttämään sen jalkavamman takia. Hän oli yksi Feederin perustajajäsenistä vuonna 1992. Lee meni vuonna 2000 naimisiin malli Tatiana Englehartin kanssa. Hän teki itsemurhan hirttäytymällä kotonaan Miamissa vuonna 2002. Hänet korvasi Feederin rumpalina Mark Richardson.
Laserdisc

LaserDisc-kuvalevy (LaserVision) on Philipsin ja Pioneerin kehittämä optinen kuvantallennusformaatti. LaserDisc-kuvalevyissä käytettiin vastaavaa lasersäteellä optisesti luettavan levyn tekniikkaa kuin nykyisissä CD-, DVD- ja Blu-ray-levyissäkin. Toisin kuin DVD-levyissä, LaserDiscille talletettu videosignaali on tallennettu analogisen signaalin pohjalta (ei digitaalisen). 12. joulukuuta 1972 MCA esitteli Disco-Vision järjestelmän prototyyppiä lehdistölle. Samaan aikaan Philipsillä oli työn alla oma vastaava järjestelmä ja otti yhteyttä. Tämä johti yhteistyöhön syyskuussa 1974 tahojen välillä. Samaan aikaa RCA-yhtiöllä oli työn alla stylus-pohjainen (ei optinen) SelectaVision. LaserDisc tuli ensimmäisenä markkinoille Yhdysvalloissa vuoden 1978 lopulla nimellä LaserVision. Euroopassa markkinointi aloitettiin Englannista toukokuussa 1982. Vuonna 1981 kilpailijaksi tuli yhdysvaltalaisen RCA-yhtiön Capacitancy Electronic Disc (CED), josta käytettiin myös nimeä SelectaVision. Kolmas laserkuvalevyformaatti oli japanilaisen JVC:n Video High Density (VHD)
Juho Järvi

Ylikonstaapeli Juho Järvi (26. syyskuuta 1869 – 16. helmikuuta 1921) oli toinen ensimmäisistä Suomen itsenäisyyden aikana virantoimituksessa rauhan aikana surmansa saaneista poliiseista. Yhdessä vanhemman konstaapeli Oskari Lindgrenin kanssa he pidättivät Vaasassa 16. helmikuuta 1921 humalassa riehuneen jääkäriluutnantti Otto Joen. Heidän vietyä tämän Vaasan poliisilaitokselle odottamaan kuljetusta varuskuntaan, Joki oli tarttunut aseeseensa ja ampunut sekä ylikonstaapeli Järven että konstaapeli Lindgrenin ja paennut paikalta. Ylikonstaapeli Järvi oli tunnettu poliisi Vaasan kaupungissa. Häntä pidettiin Vaasan pisimpänä miehenä, josta pakinoitsija Jaakko Ikola kirjoitti aikanaan Vaasa-lehteen tarinan. Järvi oli palvellut Vaasan 3. Tarkk’ampuja-pataljoonassa aliupseerina, mistä siirtyi Suomen armeijan lakkauttamisen jälkeen poliisilaitoksen palvelukseen. Järvi oli kuollessaan 51-vuotias, ja häntä jäi suremaan leski ja viisi tytärtä.
Antipsykoottiset lääkkeet

Neuroleptit ovat hermosolujen eli neuroneiden välistä liikennettä vähentäviä lääkeaineita, joita kutsutaan myös voimakkaiksi rauhoittajiksi (engl. major tranquilizer), antipsykoottisiksi lääkkeiksi tai psykoosilääkkeiksi niiden ensipsykoosia hillitsevän vaikutuksen vuoksi. Alun perin leikkauspotilaiden nukutuksen yhteydessä sekä pahoinvointilääkkeinä ja antihistamiineina käytetyt neuroleptit korvasivat insuliinin psykoosipotilaiden hoidossa 1960-luvulla. Neuroleptejä voidaan käyttää lääkeluvan mukaan psykoosipotilaiden ja kaksisuuntaisen mielialahäiriön maniavaiheen hoidon lisäksi muistisairauden aiheuttamasta dementiasta kärsivien aikuisten ja älyllisesti kehitysvammaisten lasten ja nuorten käytösoireiden tilapäiseen hoitoon. Antipsykoottireseptejä kirjoitetaan usein myös muihin kuin viranomaisten myöntämässä lääkeluvassa mainittuihin käyttötarkoituksiin eli niillä hoidetaan käytännössä myös esimerkiksi unettomuutta tai ahdistuneisuutta. Neuroleptien käyttö puolitoistakertaistui Suomessa vuosina 1983–2002 ja niiden käyttö oli edelleen kasvussa vuonna 2016. Vanhukset ovat Suomessa neuroleptien suurin käyttäjäryhmä ja suomalaiset vanhukset nauttivat niitä 2-3 kertaa enemmän kuin muissa pohjoismaissa. Psykoosilääkkeistä sai Kela-korvausta yli 183 000 suomalaista vuonna 2014. Todellisuudessa niitä käytti vielä useampi, koska pitkäaikaisessa laitoshoidossa olevien henkilöiden syömät lääkkeet eivät näy Kelan tilastoissa. Psykoosilääkkeitä käytettiin aluksi vain psykoosia sairastavien hoitoon. Lääkärit alkoivat sittemmin ajamaan psykoosilääkityksen jatkamista pysyvänä ylläpitolääkityksenä niille potilaille, joiden psykoosi oli uusinut useita kertoja. Käytäntö perustui tutkimuksiin, joiden mukaan psykoosilääkityksellä oli psykoosia hillitsevän vaikutuksen lisäksi myös psykoosin uusimista vähentävää vaikutusta
Yhdistyneen kuningaskunnan parlamentti

Ison-Britannian ja Pohjois-Irlannin yhdistyneen kuningaskunnan parlamentti on Yhdistyneen kuningaskunnan korkein hallintoelin. Sen muodostavat Yhdistyneen kuningaskunnan hallitsija, nykyisin Charles III, yhdessä alahuoneen (House of Commons) ja ylähuoneen (House of Lords) kanssa. Tällä hetkellä hallituspuolueena on vuoden 2024 parlamenttivaaleissa enemmistön saanut työväenpuolue. Opposition suurin puolue on konservatiivipuolue. Käytännössä Britanniassa vallitsee kaksipuoluejärjestelmä. Parlamentin kolme elementtiä, kruunu, ylähuone ja alahuone ovat erilliset, eli sama henkilö ei voi kuulua kuin yhteen niistä. Monarkilla on edelleen teoriassa paljon valtaa: hänen hyväksyntänsä vaaditaan kaikkien lakien läpimenoon ja lisäksi hän voi mm. hajottaa parlamentin, julistaa sodan ja solmia rauhan. Käytännössä kaikkia näitä oikeuksia käyttää kuitenkin monarkin puolesta pääministeri ja hallitus. Monarkki nimittää pääministerin, joka tavallisesti on vaaleissa voittaneen puolueen puheenjohtaja. Ylähuone koostuu enimmäkseen nimitetyistä jäsenistä. Niihin kuuluvat Englannin kirkon edustajat ("Lords Spiritual") ja päärien edustajat ("Lords Temporal")
Virtual Console

Virtual Console oli Wii -konsolin ja Nintendo 3DS -käsikonsolin palvelu, jolla voi pelata vanhempien konsoleiden pelejä. Tuettuja alustoja ovat: Nintendo Entertainment System, Super Nintendo Entertainment System, Nintendo 64, Sega Mega Drive, NEC, PC Engine ja Neo-Geo. Lisäksi palvelun kautta voi pelata joitakin Commodore 64:n pelejä. Pelien mukaan on pakattu emulaattori, jolla Wii emuloi pelin suorittamiseen tarvittavaa alustaa. Pelien hinnat liikkuvat viiden (NES-pelit) ja kymmenen (N64-pelit) euron välillä, ja pelejä jaetaan myös ilmaiseksi Wiin oikeiden pelien kylkiäisinä ja erityisinä päivinä. Lisäksi on mahdollista ostaa ennen julkaisemattomia pelejä WiiWare-palvelusta, joka on Virtual Consolen yhteydessä. Näiden pelien hinnat vaihtelevat 500 (noin 5 euroa) ja 1 500 (noin 15 euroa) pisteen välillä. Nintendon pääjohtaja Satoru Iwata on kuvaillut toimintoa ”pelimaailman iTunesiksi”.
Fredrik III (Saksa)

Fredrik III (Friedrich Wilhelm Nikolaus Karl, saks. Friedrich III., Deutscher Kaiser und König von Preußen) (18. lokakuuta 1831 Neues Palais, Potsdam, Preussi – 15. kesäkuuta Neues Palais, 1888 Potsdam, Preussi) oli Saksan keisari ja Preussin kuningas isänsä Vilhelm I:n jälkeen.  Hänen jälkeensä Saksan keisariksi tuli hänen poikansa, autoritäärinen Vilhelm II. Tämän vuoksi vuotta 1888 sanotaan Saksan historiassa kolmen keisarin vuodeksi. Preussin kuningas Fredrik Vilhelm IV:lla ei ollut omia lapsia, joten hänen nuorempi veljensä Vilhelm oli kruununperillinen. Kun Fredrik syntyi, hänestä tuli toinen kruununperimysjärjestyksessä, minkä vuoksi hän sai perinteisen preussilaisen sotilaskoulutuksen, jossa Helmuth von Moltke oli hänen mentorinsa. Fredrikin kotiopettajana toimi historioitsija ja arkeologi Ernst Curtius, jonka suhde tulevaan keisariin säilyi läheisenä Fredrikin koko elämän ajan. Myöhemmin Fredrik alkoi opiskelemaan lakia Bonnissa. Fredrik poltti piippua melkein 30 vuotta, mikä vaikutti negatiivisesti hänen terveyteensä
Poliisikoira

Tarkennus: osa historiasta ja yksi triviatieto viitteistetty, muuten ei mitään Poliisikoira on koira, joka on erityisesti koulutettu poliisin työkäyttöön. Poliisikoiria käytetään moneen tarkoitukseen, esimerkiksi poliisin voimankäyttötilanteisiin sekä pelastus- ja etsintätoimintaan. Poliisikoirayksiköistä käytetään useassa maassa lyhennettä K9 (englannin kielen ääntämyksen ”kei-nain” mukaan; vrt. canine eli koiraeläin englanniksi). Suomessa poliisikoiranohjaajia on noin 240 ja poliisikoiria noin 300. Poliisikoirana saksanpaimenkoira ja belgianpaimenkoira malinois ovat yleisimmät Suomessa käytetyt koirarodut. Muita Suomessa käytettyjä rotuja ovat muun muassa rottweiler, labradorinnoutaja, sileäkarvainen noutaja, englanninspringerspanieli sekä bordercollie. Näitä rotuja on käytetty varsinkin poliisin erikoiskoiratehtäviin. Poliisikoirat ovat monikäyttöisiä: ne koulutetaan hallittavuuteen, jäljestämiseen, suojeluun, henkilö-, pelastus-, esine- ja rikospaikkaetsintään. Jokainen koira koulutetaan myös hallitsemaan yksi erikoisetsinnän osa-alue, joka voi olla huumeiden, räjähteiden, palavien nesteiden tai ruumiiden etsintä. Poliisikoiranohjaajien ja poliisikoirien työkyky tarkastetaan joka vuosi erikoisetsinnässä ja joka toinen vuosi muissa lajeissa. Näitä tarkastuksia kutsutaan tasontarkastuksiksi
Miika (profeetta)

Miika (hepr. ‏מִיכָה‎, Mikha) on kuudes ns. pienemmistä Vanhan testamentin profeetoista, joita on kaikkiaan 12. Hän polveutui Juudan suvusta ja syntyi noin vuonna 778 eaa. Moresetin kaupungissa Jerusalemin eteläpuolella. Hän eli ja vaikutti seuraavien Juudan kuninkaiden aikana: Jootam (Yotam, 742–735 eaa.), Ahas (Ahaz, 735–715 eaa.) ja Hiskia (Hizqiyah, 715–687 eaa.). Ortodoksinen kirkko viettää profeetta Miikan muistopäivää vuosittain elokuun 14. päivä. Miikan nimi on lyhennetty muoto Mikaelista, joka tarkoittaa: "Kuka on Jumalan kaltainen?"
The Tracey Ullman Show

Tracey Ullman Show on viikoittain esitetty Tracey Ullmanin isännöimä yhdysvaltalainen varieteeohjelma. Ohjelmaa esitettiin vuosina 1987–1990. Piirrossarja Simpsonit sai alkunsa Tracey Ullman Show'n lomassa esitettyinä lyhytfilmeinä 19. huhtikuuta 1987.
Mario Kart 64

Mario Kart 64 on Nintendon kehittämä ja alun perin 1996 Nintendo 64-pelikonsolille julkaisema Mario Kart -ajopelisarjan videopeli. Pelaajat ohjaavat Mario-pelisarjasta tuttuja hahmoja erilaisilla radoilla aseilla varustettuna. Nintendo on mahdollistanut pelin lataamisen myös Wiille Virtual Console-palvelun kautta. Peli sisältää monta muutosta Super Mario Kartiin verrattuna: Yksi tai kaksi ihmispelaajaa kilpailevat tietokonepelaajien kanssa, joita on ihmispeelaajiin nähden joko kuusi tai seitsemän. Pelaajia on radalla aina yhteensä kahdeksan. Pelaaja valitsee aluksi millä vaikeusasteella haluaa pelata, jonka jälkeen valitaan Cup. Cup-kilpailuja on neljä erilaista: Mushroom Cup, Flower Cup, Star Cup ja Special Cup. Niistä jokainen sisältää neljä rataa. Pelaajien tulee sijoittua neljän parhaan joukkoon edetäkseen seuraavaan rataan. Pelkästään yksinpelattava moodi. Pelaaja yrittää saada aikaan nopean ajan valitsemallaan radalla. Tämän jälkeen ajan voi tallentaa, jolloin syntyy 'haamuauto'
Mailin juoksu

Mailin juoksu on nimensä mukaisesti mailin (1 609 metriä) mittainen juoksumatka. Maili ei ole yleisurheilun arvokisaohjelmassa. Haamurajana maililla pidettiin pitkään neljää minuuttia, jonka ensimmäisenä alitti englantilainen Roger Bannister 6. toukokuuta 1954. Mailin juoksijoita kutsutaan mailereiksi. Nykyaikana urheilukilpailuissa juostaan pääasiassa metrijärjestelmän mukaista 1 500 metriä, mutta myös mailia juostaan varsinkin Isossa-Britanniassa. Lähteet: Lähteet: Lähteet: Lähteet: Alle 3.47,0 juosseet miehet (tilanne elokuu 2024):  Alle 4.16,00 juosseet naiset (tilanne elokuu 2024):
Partisiippi

Partisiippi (vanhemmissa suomalaisissa kieliopeissa joskus laatutapa) on yksi verbin infiniittisten eli nominaalimuotojen tyypeistä. Perinteisesti eurooppalaisissa kieliopeissa partisiippi on määritelty adjektiivin tapaan käyttäytyväksi verbinmuodoksi, joka usein esiintyy substantiivin attribuuttina (laulava lintu). Partisiipeiksi nimitetyillä muodoilla voi kuitenkin maailman kielissä olla muitakin tehtäviä, esimerkiksi monissa eurooppalaisissa kielissä partisiipin sekä apuverbin avulla muodostetaan verbin perfekti- ja pluskvamperfektimuotoja, ja suomessa kuten monissa muissakin itämerensuomalaisissa kielissä partisiippia käytetään menneen ajan ilmaisemiseen kieltoverbin yhteydessä (ei tehnyt). Partisiippien ja muiden infiniittimuotojen raja ei myöskään ole aina selvä. Yleisemmin partisiipin voi määritellä verbin infiniittiseksi (normaalista finiittiverbistä poikkeavaksi) taivutusmuodoksi, jonka muodostama rakenne vastaa relatiivilausetta (laulava lintu = lintu, joka laulaa). Infiniittisyys merkitsee, että partisiippimuotoon ei merkitä ainakaan kaikkia verbin normaaleja taivutuskategorioita. Monissa kielissä kuitenkin partisiipeilla voi olla aikamuotoja. Partisiippiin voi sisältyä kielto (kielteinen partisiippi), tai siihen voidaan merkitä myös persoona; suomalais-ugrilaisissa kielissä ja monissa muissakin partisiipin persoona merkitään tyypillisesti possessiivisuffikseilla. Partisiippien keskeinen ulottuvuus on orientaatio eli partisiipin määrittämän substantiivin rooli lauseessa. Partisiipit voivat olla inherentisti orientoituneita, eli niiden määrittämällä substantiivilla on aina tietty rooli. Aktiiviset partisiipit relatiivistavat substantiivin, joka vastaa subjektia (laulava lintu – lintu (joka) laulaa), passiiviset partisiipit taas objektia vastaavan substantiivin (tehty työ – (joku) on tehnyt työn). Absolutiiviset partisiipit voivat relatiivistaa joko transitiivilauseen objektin (unk
Merimakkarat

Merimakkarat Wikispeciesissä Merimakkarat Commonsissa Merimakkarat (Holothuroidea) eli merikurkut ovat makkaran muotoisia, meressä eläviä piikkinahkaisiin luettavia selkärangattomia eläimiä. Merimakkaroiden luokkaan kuuluvia lajeja tunnetaan noin 1400. Merimakkaroiden hengityseliminä ovat peräsuoleen liittyvät vesikeuhkot, kaksi viemärisuolesta ruumiinonteloon ulottuvaa haaraista putkea. Niillä on nahkaa muistuttava, haarakkeeton ruumis, josta puuttuvat muille piikkinahkaisille ominaiset piikit, kalkkilevyt (ossikkelit) ja pedikellaariat. Suuta ympäröivät lonkerot, ja imujalkoja on runsaasti varsinkin vatsapuolella. Lonkeroiden kiinnittymiskohdassa on kalkkia sisältävä rengas, ja näitä renkaita on löytynyt fossiileina. Pienimmät lajit ovat alle sentin mittaisia, suurin laji, Synapta maculata, voi kasvaa yli viisimetriseksi. Merimakkarat ovat yleensä yksi-, joskus kaksineuvoisia. Toukka, auricularia, ui vapaana. Merimakkarat voivat puolustautua syöksemällä peräaukosta ulos suuren osan sisäelimiään; niiden tilalle kasvavat uudet. Merimakkarat siilaavat ravintonsa merenpohjan läheltä. Ne syövät lähinnä kasviplanktonia
Merisiilit

Merisiilit Wikispeciesissä Merisiilit Commonsissa Merisiilit (Echinoidea) ovat piikkisen pallon muotoisia, piikkinahkaisiin kuuluvia merten selkärangattomia. Luokkaan kuuluu noin 940 lajia. Aikuinen yksilö on halkaisijaltaan tyypillisesti 3–10 cm. Ne etenevät merenpohjalla imujalkojensa avulla. Merisiilit voivat elää jopa 20 vuotta. Joidenkin merisiilien piikit voivat aiheuttaa kivuliaan tulehduksen, jos niiden päälle astuu. Tiettyjä merisiililajeja voi pitää merivesiakvaariossa. Merisiilin mätiä käytetään esim. Japanissa ruoanlaitossa, etenkin sushiannoksissa. Useimmat merisiililajit ovat kasvinsyöjiä. Ne voivat syödä kaikkia levälajeja, myös kalkkipitoisia leviä, kuten Halimeda. Merisiilejä pidetään koralliriuttojen avainlajeina: jos merisiilit vähenevät, levät ottavat vallan ja koko biotooppi muuttuu
Kansainvälinen kehitysjärjestö

Kansainvälinen kehitysjärjestö (engl. The International Development Association, IDA) on osana Maailmanpankkia toimiva Yhdistyneiden kansakuntien (YK) perustama organisaatio. Se aloitti toimintansa 24. syyskuuta 1960. Sen tehtävänä on tukea kehitystä ja vakautta myöntämällä köyhimmille maille 30–40 vuoden lainoja, joihin tyypillisesti sisältyy lupaus 5–10 ensimmäisen vuoden korottomuudesta. IDA:n alkupääoma oli 912,7 miljoonaa Yhdysvaltain dollaria. Sen viisitoista perustajavaltiota olivat Australia, Etelä-Vietnam, Intia, Italia, Kanada, Kiina, Länsi-Saksa, Malesia, Norja, Pakistan, Sudan, Ruotsi, Thaimaa, Yhdistynyt kuningaskunta ja Yhdysvallat. Kahdeksassa kuukaudessa jäsenmäärä nousi 51:een ja nykyisin jäseniä on 172.
Louis Botha

Louis Botha (27. syyskuuta 1862 lähellä Greytownia, Natal – 27. elokuuta 1919 Pretoria, Etelä-Afrikan unioni) oli buurikenraali ja -poliitikko, joka toimi Transvaalin armeijan ylipäällikkönä toisessa buurisodassa vuosina 1900–1902, Brittiläiseen imperiumiin liitetyn Transvaalin siirtomaan pääministerinä vuosina 1907–1910 sekä itsenäisen Etelä-Afrikan unionin ensimmäisenä pääministerinä vuosina 1910–1919. Botha vei ensimmäisessä maailmansodassa Etelä-Afrikan sotaan Ison-Britannian rinnalle, mikä vähensi hänen kansansuosiotaan. Hän pyrki sovittelemaan Etelä-Afrikan brittiläisen väestön ja afrikaanerien välejä ja samalla rajoittamaan ei-valkoisten väestöryhmien oikeuksia. Bothan vanhemmat olivat niin sanottuja voortrekkereitä eli Kapmaasta pohjoiseen vaeltaneita buurimaanviljelijöitä. Perhe muutti Oranjen vapaavaltioon, jossa Botha sai vaatimattoman koulutuksensa saksalaisessa lähetyskoulussa. Hän oli mukana buurijoukossa, joka vuonna 1884 auttoi zulujen uutta kuningasta Dinuzulua sisällissodassa ja sai palkkiona osan Zulumaan alueesta, jonne he perustivat lyhytikäisen buurivaltion Nieuwe Republiekin (”Uusi tasavalta”). Botha perusti maatilan ja meni naimisiin irlantilaistaustaisen Annie Emmettin kanssa. Botha lähti politiikkaan, kun Nieuwe Republiek yhdistettiin vuonna 1888 isompaan Transvaalin buuritasavaltaan. Hän vastusti presidentti Paul Krugerin vihamielistä politiikkaa Transvaalin brittiläistaustaista ulkomaalaisvähemmistöä kohtaan, ja hänet valittiin vuonna 1897 maan parlamenttiin eli Volksraadiin. Toisen buurisodan puhjetessa syksyllä 1899 Botha oli Transvaalin armeijan kenttäkornetti ja hänet määrättiin kenraali Lucas Meyerin adjutantiksi
Zhoukoudian

Zhoukoudianin luolasto Commonsissa Zhoukoudian (kiin.: 周口店; pinyin: Zhōukǒudiàn) on luolasto Kiinassa 42 kilometriä pääkaupungista Pekingin keskustasta lounaaseen Fangshanin kaupunkipiirissä. Kun luolastossa suoritettiin 1920-luvulla kaivauksia, löydettiin sieltä ensimmäiset jäänteet Homo erectuksen alalajista, joka on saanut nimen pekinginihminen. Luolista tehdyt löydöt kattavat laajan aikavälin niin, että vanhimpien löytöjen ikä on 400 000 vuotta ja nuorempien 10 000 vuotta. Alue sijoittuu Pohjois-Kiinan tasangon ja pohjoisen Janin vuoriston (kiin. 燕山, Yān Shān) välimaastoon. Siellä sijaitsee luontaisia kalkkikiviluolia, jotka ovat olleet ihmisille ihanteellisia asuminpaikkoja ja suojina villieläimiltä. Luolaston suurin tutkittu luola on jalkapallokentän kokoinen (150×50 metriä) ja sen katto on parhaimmillaan yli 30 metriä korkea. Kiinan hallitus kutsui vuonna 1914 ruotsalaisen Johan Gunnar Anderssonin avustamaan vastaperustetun gelogian tutkimuslaitoksen (kiin. Dizhi kaochasuo) käynnistämisessä. Hän työskenteli Kiinassa pari vuosikymmentä ja huomasi tutkimuksissaan myös arkeologisia kohteita. Vuonna 1921 paikalliset osoittivat hänelle kiinnostavan paikan, mistä löytyi muun muassa kvartsi-iskoksia
Zombie (kappale)

”Zombie” on irlantilaisen The Cranberries -rockyhtyeen kappale vuoden 1994 albumilta No Need to Argue. Protestilaulu käsittelee Pohjois-Irlannin väkivaltaisuuksia. Se nousi sijalle 14 Britannian singlelistalla ja oli Yhdysvalloissa Modern Rock -listan kärjessä kuusi viikkoa. Yhtye voitti myös MTV Europe Music Awards -palkinnon kappaleesta vuonna 1995.